કોઈ ફિલ્મના પોસ્ટરમાં અ પ્રભુદેવા ફિલ્મ લખેલું હોય એ ક્રેડિટ નથી, વૉર્નિંગ છે કે બચ્ચા, હજી સમય છે; પતલી ગલી સે નિકલ લે. એમાંય એકસાથે હોલસેલમાં ફિલ્મો કરતો અક્ષયકુમાર ફિલ્મના પોસ્ટરમાં બાપુના ત્રણ વાંદરાના પોઝમાં હોય એટલે વૉર્નિંગ કન્ફર્મ થઈ જાય કે આ ફિલ્મ પાસેથી શી અપેક્ષા રાખવાની છે. પ્રભુ દેવાના ટેસ્ટની સડકછાપ, બાલિશ કૉમેડી, પાર વિનાના વાંદરાવેડા, માથા પર ખીલા ખોડાતા હોય એવાં ગીતો અને કપડાંમાં ચોંટેલી ચ્યુઇંગ ગમ જેવા તદ્દન ચપ્પટ સેકન્ડ હાફને ભેગા કરો એટલે બને આ નવી ફિલ્મ ‘સિંઘ ઇઝ બ્લિંગ’.